section_heading: Radnja
paragraph_text: Na vjenčanju Claudio javno ponizi Hero i odlazi zajedno sa svim gostima, dok Ursula, svećenik, Leonato, Beatrice, njezin otac Antonio i Benedick ostanu. Oni se slože sa svećenikovim planom: on će izjaviti da je Hero, tugujući zbog Claudijevih optužbi, iznenada umrla. Beatrice i Benedick oklijevaju trenutak, a zatim jedno drugome izjavljuju ljubav. Potaknuta ovime, Beatrice zatraži od Benedicka da učini jednu stvar koja će smiriti njezin bijes zbog ovog događaja; moli ga da ubije Claudia. Teška srca pristane da izazove mladića, što učini ubrzo nakon nakon što Leonato i Antonio zatraže zadovoljštinu od njega. Dok se ovo događa, Dogberry i njegovi ljudi ispituju Borachia i Conradea. Usprkos Dogberryjevoj nesposobnosti, otkriva se istina o don Johnovoj spletki.